ซีไอเอ็มบีคึกคัก คนแห่ฝากดอกเบี้ย 4%
ซีไอเอ็มบี เผย มหกรรมการเงินครั้งที่ 11 มีประชาชนแห่ฝากดอกเบี้ย 4%&nbsp; คึกคัก
13 พ.ค. 2554

ซีไอเอ็มบี เผย มหกรรมการเงินครั้งที่ 11 มีประชาชนแห่ฝากดอกเบี้ย 4%  คึกคัก
รายงานข่าวจากธนาคาร ซีไอเอ็มบี ไทย เปิดเผยว่า ในงานมหกรรมการเงินครั้งที่ 11 มีประชาชนให้ความสนใจมาเข้าแสดงความจำนงรับคูปองเพื่อรับสิทธิเปิดบัญชีเงินฝากในโปรแกรมเงินฝากประจำ 6 เดือน ดอกเบี้ยพิเศษ 4% อย่างล้นหลาม โดยยอดเงินฝาก 2 วันแรก มีประชาชนมาเข้าคิวรับคูปองจำนวน 1,606 ราย วงเงินฝากรวม 4,140 ล้านบาท
สำหรับโปรแกรมเงินฝาก 6 เดือน ดอกเบี้ย 4% เป็นแคมเปญพิเศษเฉพาะในงานมหกรรมการเงินครั้งที่ 11 ณ อิมแพ็ค ชาเลนเจอร์ เมืองทอง ธานี โดยเปิดให้ประชาชนผู้สนใจมารับคูปองในงาน จำกัด 1,000 รายต่อวัน ตั้งแต่วันที่ 12-15 พ.ค.2554 รวม 4 วัน 4,000 ราย
ทั้งนี้ยังมีเวลาเหลืออีก 2 วัน คือ วันที่ 14-15 พ.ค.ให้ผู้ที่สนใจนำบัตรประชาชนมาแสดงตัวเพื่อรับคูปอง โดยสามารถนำคูปองไปเปิดบัญชีที่สาขาธนาคาร ซีไอเอ็มบี ไทย 151 แห่งทั่วประเทศ เปิดบัญชีขั้นต่ำ 1 หมื่นบาท สูงสุดได้ถึง 5 ล้านบาท